จ่อบังคับติดจีพีเอสรถบุคคล
หวังลดอาชญากรรม-อุบัติเหตุอีก 1 ปี รู้ผล,ศักดิ์สยาม สั่ง ขบ.หาวิธีบังคับให้รถส่วนบุคคลติดจีพีเอส หวังลดอุบัติเหตุ-อาชญากรรม ขีดเส้นให้เสร็จใน 1 ปี ผุดมาตรการตัดแต้ม-ให้รางวัลนำจับรถทำผิดกฎหมาย ยันไม่เกิน มี.ค.63 เรียกรถส่วนบุคคลใช้บริการสาธารณะผ่านแอปพลิเคชันได้แน่ ส่วนค่าโง่ โฮปเวลล์ ตั้งคณะทำงานเจรจาตามคำขอแล้ว,นายศักดิ์สยาม ชิดชอบ รมว.คมนาคม เปิดเผยภายหลังมอบนโยบายแก่กรมการขนส่งทางบก (ขบ.) ว่า ได้สั่งการมอบหมายให้ ขบ.ศึกษาการกำหนดให้รถยนต์และรถจักรยานยนต์ส่วนบุคคล ต้องติดตั้งเครื่องบันทึกข้อมูลการเดินทางของรถ (จีพีเอส) จากเดิมบังคับเฉพาะรถสาธารณะ 4 ประเภท คือ รถรับจ้าง รถบรรทุก รถตู้โดยสาร และรถโดยสารขนาดใหญ่ เพื่อลดอุบัติเหตุ เนื่องจากควบคุมความเร็วรถและตรวจสอบข้อมูลการขับขี่ได้ แต่ให้หลักการว่า ราคาอุปกรณ์จีพีเอส และค่าบริการรายเดือนต้องไม่แพง และจะเริ่มจากรถใหม่ก่อน,ถ้าติดจีพีเอสกับรถได้ทุกประเภท จะกำกับดูแลการใช้รถใช้ถนนได้หมด ไทยจะเป็นประเทศแรกที่ทำแบบนี้ แต่กำลังชั่งน้ำหนักว่า สิ่งที่จะนำมาใช้ จะเกิดประโยชน์อย่างไร ขอหารือกระทรวงอุตสาหกรรมในเดือนนี้ก่อน ส่วนจะละเมิดสิทธิ์ส่วนบุคคลหรือไม่นั้น เห็นว่าถ้ากระทบไม่มากนัก แต่ลดอุบัติเหตุ และความเสียหายได้มากกว่า คงต้องยอม แต่คงเปิดรับฟังความคิดเห็นจากประชาชนด้วย ซึ่งถ้าจะออกเป็นกฎกระทรวงบังคับใช้ คงต้องใช้เวลาอีก 6 เดือน หรือถ้าเป็นกฎหมายต้องใช้เวลาเป็นปี เราต้องกล้านับ 1 คาดว่าภายใน 1 ปี จะได้ข้อสรุปชัดเจน,นอกจากนี้ ยังมอบหมายให้ ขบ.ศึกษากฎหมายเพื่อให้ประชาชนมีส่วนร่วมตรวจสอบรถที่ทำผิดกฎหมาย เช่น ได้รับสินบนนำจับกรณีแจ้งเบาะแสผู้ทำผิดกฎหมายจนนำตัวมาลงโทษได้ คาดภายใน 1 เดือนจะบังคับใช้สินบนนำจับได้ ขณะเดียวกันยังกำชับให้ ขบ.บังคับใช้กฎหมายอย่างเข้มข้นกับรถทุกประเภท ทั้งส่วนบุคคลและสาธารณะ เพื่อไม่ให้ทำผิดซ้ำซาก โดยจะใช้มาตรการตัดแต้มผู้ขับขี่และรถ เช่น ถ้าผู้ขับขี่ถูกตัด 100 คะแนนเต็ม จะถูกยึดใบขับขี่ ส่วนรถ ถ้าถูกตัดครบ 100 คะแนนจะถูกพักใช้รถทันที คาดจะใช้เวลาศึกษาใน 2 เดือน,นายศักดิ์สยามกล่าวต่อถึงมาตรการแก้ไขปัญหาแท็กซี่ป้ายดำหรือแกร็บว่า ได้เร่งรัดให้ ขบ. นำเทคโนโลยีทันสมัยมาใช้กับบริการรถสาธารณะ โดยขณะนี้ ขบ.ยกร่างกฎกระทรวงกำหนดหลักเกณฑ์วิธีการ การนำรถยนต์ส่วนบุคคลมาใช้ในการรับจ้างผ่านแอปพลิเคชัน พ.ศ. และร่างกฎกระทรวงกำหนดการขอรับใบอนุญาต และการต่ออายุใบประกอบการรถยนต์ส่วนบุคคลรับจ้างผ่านแอปพลิเคชัน พ.ศ.  เสร็จแล้ว คาดจะประกาศบังคับใช้ได้เดือน มี.ค.63,ส่วนการแก้ปัญหาค่าโง่โฮปเวลล์ หลังจากบริษัท โฮปเวลล์ (ประเทศไทย) ขอเจรจากับกระทรวง จนกระทรวงชะลอยื่นฟ้องนายทะเบียนหุ้นส่วนบริษัท กรมพัฒนาธุรกิจการค้า ต่อศาลปกครองกลาง กรณีรับจดทะเบียนจัดตั้งบริษัทโฮปเวลล์ (ประเทศไทย) จำกัด ขัดต่อประกาศคณะปฏิวัติฉบับที่ 281 ว่าด้วยการประกอบธุรกิจของคนต่างด้าว และขัดต่อระเบียบสำนักงานทะเบียน หุ้นส่วนบริษัท ว่าด้วยการจดทะเบียนห้างหุ้นส่วนบริษัทนั้น นายศักยดิ์สยามกล่าวว่าได้สั่งตั้งคณะทำงานขึ้น 1 ชุด เพื่อรวบรวมข้อมูลในการเจรจากับโฮปเวลล์คาดจะแล้วเสร็จใน 2 สัปดาห์,ให้เวลา 2 สัปดาห์ไปดูรายละเอียดว่ามีหลักฐานอะไรที่เป็นประโยชน์ต่อรัฐ จากนั้นจะเปิดเจรจากับโฮปเวลล์ ยังจะไม่พูดว่า จะจ่ายหรือไม่ เพราะต้องเจรจากันใหม่ว่า สิ่งที่ถูกต้องคืออะไร ตั้งแต่ทีโออาร์ สัญญา การปฏิบัติตามสัญญา ถ้าโฮปเวลล์ทำถูกต้อง จึงจะคุยว่า จะจ่ายค่าเสียหายอย่างไร แต่ถ้าทำไม่ถูกตั้งแต่แรก เราก็ไม่ต้องจ่าย.
ศักดิ์สยาม สั่ง ขบ.หาวิธีบังคับให้รถส่วนบุคคลติดจีพีเอส หวังลดอุบัติเหตุ-อาชญากรรม ขีดเส้นให้เสร็จใน 1 ปี ผุดมาตรการตัดแต้ม-ให้รางวัลนำจับรถทำผิดกฎหมาย ยันไม่เกิน มี.ค.63
ศักดิ์สยาม ชิดชอบ,โฮปเวลล์,อุบัติเหตุ,อาชญากรรม,จีดีเอส,ข้อมูลการเดินทาง,บังคับติดจีพีเอส